**Ādažu novada domes**

**iepirkuma**

**“Sarunu procedūra - GAUJAS IELAS A LIETUS ŪDENS KANALIZĀCIJAS TĪKLU IZBŪVE”**

**(ID.Nr. ĀND 2017/82)**

iepirkuma komisijas sēdes

# **PROTOKOLS Nr.05-30-2017/82-4**

|  |  |
| --- | --- |
| Ādažos | **2017.gada 13.oktobrī** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs: Komisijas locekļi:Komisijas sekretāre:Pieaicinātais speciālists: | Valērijs BulānsArtis BrūversRita ŠteinaEverita KāpaUģis DambisHalfors KrastsAlīna Liepiņa-JākobsoneMārīte Groza |

**Komisijas izveides pamats:**

Ādažu novada domes 2017.gada 22.augusta lēmums Nr. 194.

**Darba kārtībā:**

SIA “LIELVĀRDES MELIORĀCIJA” 2017.gada 11.oktobra iesnieguma izvērtēšana.

**Darba gaita:**

1. M.Groza ziņo par to, ka, veicot uzmērījumus būvobjekta pieņemšanas ekspluatācijā procedūras ietvaros, ir konstatēti ieslēgtie un izslēgtie darbi, kas rezultātā samazina sākotnējo kopsummu no **168 243,23** EUR bez PVN uz **168 241,84** EUR bez PVN.
2. R.Šteina ziņo par SIA “LIELVĀRDES MELIORĀCIJA” 2017.gada 11.oktobra iesniegumu un SIA “BM-projekti” 4.oktobra vēstuli, kā arī uzklausa M.Grozas ziņojumu par papildus darbiem. Komisija secina, ka būvobjekta pieņemšanas – nodošanas procedūras laikā ir konstatēta nepieciešamība veikt papildus darbus – projektā neparedzētu 2 elektronisko sakaru kabeļu izbūvi, lai izbūvēto smilts un naftas produktu sistēmu varētu ekspluatēt pilnā apjomā.
3. Komisija secina, ka šobrīd visi darbi objektā ir pabeigti, ir sagatavota dokumentācija objekta nodošanai ekspluatācijā, dokumenti ir iesniegti Valsts kontroles birojā. No M. Grozas ziņojuma komisija secina, ka Valsts kontroles biroja inspektors var veikt objekta apskati 10 darba dienu laikā, kā rezultātā nav paredzams, kad tieši inspektors apsekos objektu un izsniegs apliecinājumu par būves nodošanu ekspluatācijā.
4. Komisija secina, ka objekta pieņemšanas ekspluatācijā procedūra ir aizkavējusies projektā neparedzētu izbūves darbu veikšanas dēļ, tādēļ ir akceptējams SIA “LIELVĀRDES MELIORĀCIJA” pieprasījums pagarināt izpildes termiņu būvdarbu pieņemšanai ekspluatācijā līdz 2017.gada 27.oktobrim.
5. Komisija, izvērtējusi SIA “LIELVĀRDES MELIORĀCIJA” iesniegto papildus tāmi par 2 elektronisko sakaru kabeļu izbūvi, secina, ka tajā iekļautās darbu izmaksas un darbu apjomi ir pamatoti un atbilst tirgus cenām. Ievērojot, ka attiecīgo papildus darbu veikšanas nepieciešamība ir saistīta ar nepilnībām tehniskajā projektā, komisija vienbalsīgi nolemj, ka ir akceptējami SIA “LIELVĀRDES MELIORĀCIJA” papildus izdevumi 2 elektronisko sakaru kabeļu izbūves dēļ **677,07** EUR bez PVN apmērā, veicot civiltiesiskas izmaiņas kopējā līgumcenā. Komisija atbalsta M.Grozas ierosinājumu attiecīgās izmaksas civiltiesiskā kārtībā atgūt no projektētāja, saskatot tiešu sakarību starp SIA “BM-projekti” kā projektētāja kompetenci un attiecīgo papildu darbu veikšanas nepieciešamību.

 **Komisija vienbalsīgi nolemj:**

1. Akceptēt SIA “LIELVĀRDES MELIORĀCIJA” pieprasīto līguma termiņa pagarinājumu iepirkuma “Sarunu procedūra - GAUJAS IELAS A LIETUS ŪDENS KANALIZĀCIJAS TĪKLU IZBŪVE” (ID.Nr.: ĀND 2017/82) ietvaros noslēgtajā līgumā. Pagarināt būvdarbu pieņemšanas ekspluatācijā termiņu līdz 27.10;
2. Akceptēt SIA “LIELVĀRDES MELIORĀCIJA” iesniegumā minētos papildus izdevumus **677,07** EUR bez PVN apmērā;
3. Akceptēt kopējās līgumcenas izmaiņas no **168 243,23** EUR bez PVN uz **168 918,91** EUR bez PVN;
4. E.Kāpai saskaņot ar pusēm līguma grozījumu projektu.

**Sēdi slēdz:**

Komisijas priekšsēdētājs sēdi slēdz plkst. 12:00.

**Pielikumā:**

1. SIA “LIELVĀRDES MELIORĀCIJA” 11.10. iesniegums;
2. SIA “BM-projekti” 4.10.vēstule;
3. Izdrukas no ĀND mājaslapas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

 \_\_\_\_\_\_\_\_\_\_\_\_\_\_\_\_\_\_\_\_\_ R. Šteina

 \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

 \_\_\_\_\_\_\_\_\_\_\_\_\_\_\_\_\_\_\_\_\_ H. Krasts

 \_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Komisijas sekretāre: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone

Pieaicinātais speciālists: \_\_\_\_\_\_\_\_\_\_\_\_\_\_\_\_\_\_\_\_\_ M.Groza